**לימוד עצמי: האם התפילה משנה את רצון ה'? \ עמ' 22-23**

**ישעיהו ל"ח:**

בספר ישעיהו מסופר שחזקיהו מלך יהודה חלה וישעיהו ניבא לו שהוא ימות מהמחלה. בעקבות הנבואה הקשה חזקיהו התפלל לה' שיזכור את מעשיו הטובים (עליהם למדתם בהרחבה לבגרות בתנ"ך של כיתה י"א) וירפא אותו, ופרץ בבכי גדול. בעקבות כך ה' אמר לישעיהו שיחזור אל חזקיהו ויגיד לו שהוא שמע את תפילתו ואת הבכי שלו ולכן הוא יתרפא מהמחלה ויחיה עוד 15 שנים.

סיפור זה מלמד אותנו על כוחה של התפילה להגיע עד אוזניו של הקב"ה ולשנות דברים בעולם.

כשאנחנו מתפללים מעומק הלב, תפילה אמיתית, אנחנו מקווים שה' ישמע את תפילתנו.

ודווקא אז, כשהתפילה מתקבלת, מתעוררת שאלה אמונית: איך יכול להיות שאדם יכול לשנות בתפילתו את רצון ה' ולגרום לשינוי הגזירה? האם רצון ה' משתנה בהתאם לבקשתנ?

**ר' יוסף אלבו – ספר העיקרים:**

הבעיה: לא יכול להיות שהאדם יוכל לעשות פעולה שתשנה משהו אצל הקב"ה האינסופי המושלם. ומכאן שלא יכול להיות שהתפילה תגרום לקב"ה לשנות את רצונו ולהפוך את החלטותיו הקודמות!

ההסבר הנכון להשפעת התפילה:

התפילה לא משנה את רצון ה', אלא האדם מכין ומתאים את עצמו לקבלת השפע המדויק והמוכן לו.

משל 1: כמו שהגשם יצמיח יבול חקלאי רק באדמה שהוכנה לכך על ידי חרישה וזריעה, כך גם הטובה האלוהית יכולה לחול רק על מי שהכין את עצמו לכך מבחינה רוחנית.

ולהיפך – הרעה האלוהית תחול רק על מי שנמצא במדרגה רוחנית רעה.

כאשר האדם מתפלל ומשנה את מדרגתו הרוחנית- הוא גם משנה את מצב הקיבולת שלו מאפשרות לקבל רע לאפשרות לקבל טוב, או חלילה להיפך.

משל 2: מלך שגוזר שכל הערלים במדינתו יוצאו להורג, וכל הנימולים יקבלו ככר זהב. כאשר אדם ערל מל את עצמו הוא משנה את הגזירה כלפיו מהוצאה להורג לקבלת כיכר זהב.

**השינוי התבצע אצל האדם ולא אצל הרצון של המלך שנשאר קבוע!**

כך גם יש להבין את השפעת תהליך התשובה – התשובה לא משנה את רצון ה' אלא משנה את מדרגת האדם ומכאן גם את הגזירה שאמורה לחול עליו.

דוגמא לכך: זה תהליך התשובה של אחאב. שגרם לדחיית גזירת החורבן שנגרה על ממלכתו, כי ברגע ששינה את מדרגתו הרוחנית אז הגזירה בעצם כאילו ולא נגזרה עליו שהרי הוא אדם אחר.

כך גם יש להבין את מטרת התפילה. **התפילה לא משנה את רצון ה', אלא היא משפיעה על האדם המתפלל וגורמת לו לתקן את מעשיו ולשנות את מדרגתו הרוחנית**. שינוי זה יכול להוביל גם לכך שהגזירה שנגזרה על אותו אדם בגלל רשעותו לא תתקיים כי הוא כבר לא באותה מדרגה.

את הרעיון הזה סיכם צופר במענהו לאיוב – "אם אתה הכינות לבך ופרשת אליו כפיך. אם און בידך הרחיקהו כי אז תשא פניך ממום". התפילה, כחלק מתהליך תיקון רוחני, יכולה לבטל את המום שנגזר על האדם.

**שאלות לסיכום:**

1. "ויאמר אליו.. כי מת אתה ולא תחיה...

שמעתי את תפילתך.. הנני יוסיף על ימיך חמש עשרה שנה' (ישעיהו לח)

1. מה מלמדת אותנו תפילתו של חזקיהו?
2. איזה שאלה אמונית מתעוררת ממקרה זה?
3. 'וכן יאמרו שלא תועיל התפילה להשיג טוב או להנצל מרע שנגזר עליו'
4. הסבירי את דברי האנשים שבאים לפקפק בתפילה. מה טענתם?
5. האם דעה זו נכונה? האם התפילה אכן משנה את רצון ה'?
6. הסבירי את המשל הראשון העונה על שאלה זו
7. 'וזה כמלך שגזר על הערלים..'
8. איזה רעיון בא להסביר המשל השני של הגזירה על הערלים?
9. מיהו האדם שמביא הרב אלבו כדוגמא לאדם שהשתנה ובהתאם לכך השתנתה גזרתו?
10. "אם אתה הכינות לבך ופרשת אליו כפיך. אם און בידך הרחיקהו כי אז תשא פניך ממום"

הסבירי בלשונך את הפסוק